b'\n_START_ARTICLE_\nIoan Mire Melik\n_START_SECTION_\nAnii tinere\xc8\x9bii\n_START_PARAGRAPH_\nViitorul om de \xc8\x99tiin\xc8\x9b\xc4\x83 \xc8\x99i antreprenor s-a n\xc4\x83scut la Bucure\xc8\x99ti, pe 9 august 1840, de\xc8\x99i "tradi\xc8\x9bional" se credea c\xc4\x83 ar fi fost n\xc4\x83scut pe 15 august  ori pe 21 august, \xc8\x99i fiind adesea gre\xc8\x99it creditat ca fiind un nativ al T\xc3\xa2rgului Ie\xc8\x99ilor _NEWLINE_Melik s-a identificat de origine armean\xc4\x83, g\xc4\x83sind arborele s\xc4\x83u genealogic doar p\xc3\xa2n\xc4\x83 la bunicul s\xc4\x83u, Ohan, un om al bisericii armene gregoriene. P\xc4\x83rin\xc8\x9bii lui Ioan M. Melik\'s fuseser\xc4\x83 Arakel "Popovici" Melik, fiul lui Ohan, \xc8\x99i so\xc8\x9bia sa, Maria Gedik. Ioan Mire a mai avut un frate, Gavril, \xc8\x99i o sor\xc4\x83, Anika.  Cel\xc4\x83lalt fiul al bunicului Ohan, Iacob, a fost un arhitect plin de succes. De\xc8\x99i politicianul otoman Mustafa Reshid Pasha l-a recomandat guvernului Valahiei timpului, Iacob s-a stabilit la Paris.  Din Fran\xc8\x9ba, Iacob Melik a corespondat cu liderii exila\xc8\x9bi ai Revolu\xc8\x9biei de la 1848, mai ales cu frac\xc8\x9biunea moderat\xc4\x83, pro-otoman\xc4\x83 a revolu\xc8\x9bionarilor, dintre care Ion Ghica, Alexandru G. Golescu \xc8\x99i Nicolae Ple\xc8\x99oianu i-au fost cei mai apropia\xc8\x9bi.\n_START_SECTION_\nAnii de la Junimea\n_START_PARAGRAPH_\nDatorit\xc4\x83 activit\xc4\x83\xc8\x9bii sale junimiste, Ioan Melik a ob\xc8\x9binut o pozi\xc8\x9bie ne-titular\xc4\x83 ca profesor de matematic\xc4\x83 la Universitatea din Ia\xc8\x99i la data de 23 februarie 1865.  La scurt timp dup\xc4\x83 exilarea lui A. I. Cuza, \xc3\xaen aprilie 1866, \xc8\x99i \xc3\xaenlocuirea sa cu Locotenen\xc8\x9ba Domneasc\xc4\x83, a fost titularizat pe aceea\xc8\x99i pozi\xc8\x9bie.\n_START_SECTION_\nNumiri t\xc3\xa2rzii\n_START_PARAGRAPH_\nCursul de aritmetic\xc4\x83 a lui Melik din anul 1867 a fost foarte apreciat, fiind retip\xc4\x83rit de zece ori (\xc3\xaen total).  Au urmat \xc8\x99i alte cursuri introductive (scrise \xc8\x99i publicate), dintre care se pot men\xc8\x9biona, Despre moneta rom\xc3\xa2n\xc4\x83 ("Despre moneda [na\xc8\x9bional\xc4\x83] rom\xc3\xa2n\xc4\x83", 1868); Elemente de Geometrie ("Elemente de geometrie", 1869, zece retip\xc4\x83riri); Elemente de Topografie ("Elemente de topografie", 1879, patru retip\xc4\x83riri). _NEWLINE_\xc3\x8entre 1883 \xc8\x99i 1888, Melik, Culianu \xc8\x99i Constantin Climescu au publicat revista de matematic\xc4\x83 \xc8\x99i \xc8\x99tiin\xc8\x9b\xc4\x83 Recrea\xc8\x9bii \xc8\x98tiin\xc8\x9bifice, considerat\xc4\x83 ulterior ca o publica\xc8\x9bie precursoare a foarte cunoscutei \xc8\x99i prestigioasei reviste Gazeta Matematic\xc4\x83.\n_START_SECTION_\nBoal\xc4\x83, deces\n_START_PARAGRAPH_\n\xc3\x8en anii t\xc3\xa2rzii 1880, mai exact la sf\xc3\xa2r\xc8\x99itul lui 1888 \xc8\x99i \xc3\xaenceputul lui 1889, fiind activ ca inspector general al \xc8\x99colilor \xc8\x99i director al Institutele-Unite,  Melik a fost lovit de o boal\xc4\x83, care i-a deteriorat rpid \xc8\x99i ireversibil s\xc4\x83n\xc4\x83tatea. Decesul s\xc4\x83u, survenit pe 29 ianuarie 1889 a fost considerat de colegii s\xc4\x83i de la Junimea ca o tragedie. Poetul Anton Naum a decris astfel evenimentul, "L-am pierdut pe bietul Melik \xc3\xaen decurs a \xc8\x99apte zile, \xc3\xaen ciuda s\xc4\x83n\xc4\x83t\xc4\x83\xc8\x9bii sale de p\xc3\xa2n\xc4\x83 atunci.'